b'\n_START_ARTICLE_\nEarl Edward Anderson\n_START_SECTION_\n\xc5\xbdivljenje\n_START_PARAGRAPH_\nV svojem rojstnem mestu je kon\xc4\x8dal srednjo \xc5\xa1olo. Nato je obiskoval West Virginia University, kjer je 1940 diplomiral iz znanosti._NEWLINE_Junija 1940 je vstopil v Korpus mornari\xc5\xa1ke pehote Zdru\xc5\xbeenih dr\xc5\xbeav Amerike kot poro\xc4\x8dnik. Napoten je bil v Filadelfijo (Pensilvanija) na The Basic School._NEWLINE_Februarja 1941 je kon\xc4\x8dal osnovno urjenje in bil poslan v Pomorsko \xc5\xa1olo (marinska voja\xc5\xa1nica Portsmouth (Virginija), kjer je slu\xc5\xbeil kot in\xc5\xa1truktor. Tu je ostal do maja, ko je bil preme\xc5\xa1\xc4\x8den na USS Yorktown, ki je bila v sestavi Atlantske patrulje._NEWLINE_Ob za\xc4\x8detku druge svetovne vojne so Yorktown poslali na Tihi ocean, kjer je sodelovala v Marshall-Gilbertovi kampanji, napadu na Salamaua-Lae ter v bitki v Koralnem morju in za Midway. Anderson je bil na krovu Yorktowna, ko je bila le-ta potopljena pri Midwayu._NEWLINE_Potem je bil poslan v ZDA, kjer je sprva slu\xc5\xbeil v MCB San Diego (Kalifornija) in nato z 2. marinsko divizijo._NEWLINE_Spomladi 1943 je bil poslan na letalsko urjenje v NAS Dallas (Teksas). Oktobra 1943 je kon\xc4\x8dal \xc5\xa1olanje v Pensacoli (Florida) in postal pomorski pilot. Njegova naslednja zadol\xc5\xbeitev je bila in\xc5\xa1truktor letenja v MCAS Edenton (Severna Karolina); tu je ostal do decembra 1944, ko je bil preme\xc5\xa1\xc4\x8den na Pacifik in postal poveljnik VMB 443. Potem je postal izvr\xc5\xa1ni \xc4\x8dastnik pri marinski zra\xc4\x8dni skupini 61; v tej funkciji je slu\xc5\xbeil na severnih Salomonovih otokih in Filipinih._NEWLINE_Novembra 1945 se je vrnil v ZDA, kjer je opravljal razli\xc4\x8dne naloge; sprva je bil pri 2. marinskem letalskem krilu; \xc5\xa1tudent na Command and Staff School, \xc5\xa0ole KMP ZDA (Quantico, Virginija), superintendant voja\xc5\xa1kega urjenja na Marine Aviation Technical Schools (Quantico); administrativni \xc4\x8dastnik Letalskega oddelka pri HQMC (Washington, D.C.) in administrativni pomo\xc4\x8dnik zra\xc4\x8dnega poveljnika pri HQMC._NEWLINE_Julija 1949 je bil preme\xc5\xa1\xc4\x8den v pisarno JAGa, kjer je slu\xc5\xbeil v razli\xc4\x8dnih polo\xc5\xbeajih do poletja 1952. Nato je bil poslan v Zra\xc4\x8dno poveljstvo FMF Pacifik, kjer je bil izvr\xc5\xa1ni \xc4\x8dastnik 16. marinski zra\xc4\x8dni skupini; to je opravljal do pomladi 1953, ko je bil poslan v Korejo._NEWLINE_V Koreji je bil poveljujo\xc4\x8di \xc4\x8dastnik 6. marinskega opazovalnega skvadrona, nato pa pomo\xc4\x8dnik na\xc4\x8delnika \xc5\xa1taba G-1 1. marinskega zra\xc4\x8dnega krila. Po vrnitvi v ZDA je bil sprva izvr\xc5\xa1ni, nato pa poveljujo\xc4\x8di \xc4\x8dastnik 26. marinske zra\xc4\x8dne skupine. Maja 1956 je bil Anderson dodeljen \xc5\xa0olam KMP ZDA (Quantico), kjer je bil in\xc5\xa1truktor. nato pa na\xc4\x8delnik Zra\xc4\x8dne sekcije pri Marine Corps Educational Center._NEWLINE_Poleti 1959 je od\xc5\xa1el na \xc5\xa1olanje na Army War College (Carlisle Barracks, Pensilvanija); junija 1960 je diplomiral in bil postal \xc5\xa1tabni pravni \xc4\x8dastnik pri 3. marinskem zra\xc4\x8dnem krilu, kjer je ostal do julija 1961. Potem je prevzel poveljstvo 36. marinske zra\xc4\x8dne skupine (Santa Ana, Kalifornija); v \xc4\x8dasu njegovega poveljevanja je zra\xc4\x8dna skupina sodelovala v ve\xc4\x8d kot 13 razli\xc4\x8dnih izkrcevanjih in voja\xc5\xa1kih vajah._NEWLINE_Junija 1963 je postal na\xc4\x8delnik \xc5\xa1taba Military Assistance Advisory Group (MAAG) v Vietnamu, kjer je slu\xc5\xbeil na istem polo\xc5\xbeaju do poletja 1964, ko se je vrnil v ZDA. V Vietnamu je tudi opravil tudi ve\xc4\x8d kot 40 bojnih misij._NEWLINE_Anderson je nato postal koordinator Marinskega takti\xc4\x8dnega podatkovnega sistemskega programa pri HQMC; tu je ostal do januarja 1966. Februarja je postal namestnik na\xc4\x8delnika \xc5\xa1taba (raziskave, razvoj in \xc5\xa1tudije) pri HQMC._NEWLINE_Decembra 1967 je bil poslan na Daljni vzhod, kjer je postal na\xc4\x8delnik \xc5\xa1taba 3. marinske amfibicijske sile v Vietnamu; tu je ostal do januarja 1968._NEWLINE_Po vrnitvi v ZDA je postal posebni pomo\xc4\x8dnik na\xc4\x8delnika \xc5\xa1taba Korpusa. Marca 1969 je postal namestnik direktorja za personalne zadeve pri HQMC._NEWLINE_1970 je zasedel marinski sede\xc5\xbe v Odboru direktorjev pri Olimpijskem komiteju ZDA; marca 1971 ga je sekretar za obrambo ZDA postavil za \xc4\x8dlana Izvr\xc5\xa1nega komiteja pri Mednarodnem odboru za voja\xc5\xa1ki \xc5\xa1port._NEWLINE_Julija 1971 je postal poveljujo\xc4\x8di general Fleet Marine Force, Atlantik (Norfolk, Virginija)._NEWLINE_1. aprila 1972 je postal pomo\xc4\x8dnik komandanta KMP ZDA. Julija 1975 se je upokojil.'